VALSTYBINĖS KAINŲ IR ENERGETIKOS KONTROLĖS KOMISIJOS

N U T A R I M A S

**DĖL valstybinės kainų ir energetikos kontrolės komisijos 2011 m. liepos 29 d. nutarimo nr. o3-233 „Dėl elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo“ pakeitimo**

2013 m. gegužės 14 d. Nr. O3-167

Vilnius

Vadovaudamasi Lietuvos Respublikos energetikos įstatymo (Žin., 2002, Nr. [56-2224](https://www.e-tar.lt/portal/lt/legalAct/TAR.44235B485568); 2011, Nr. [160-7576](https://www.e-tar.lt/portal/lt/legalAct/TAR.C2DAB42D5532)) 8 straipsnio 9 dalies 2 punktu, Lietuvos Respublikos atsinaujinančių išteklių energetikos įstatymo (Žin., 2011, Nr. [62-2936](https://www.e-tar.lt/portal/lt/legalAct/TAR.FC7AB69BE291); 2013, Nr. [12-560](https://www.e-tar.lt/portal/lt/legalAct/TAR.E1002166FF8C)) 11 straipsnio 1 punktu, 20 straipsnio 3 ir 4 dalimis bei atsižvelgdama į Valstybinės kainų ir energetikos kontrolės komisijos (toliau – Komisija) Dujų ir elektros departamento Atsinaujinančių išteklių skyriaus 2013 m. gegužės 7 d. pažymą Nr. O5-146 „Dėl Valstybinės kainų ir energetikos kontrolės komisijos 2011 m. liepos 29 d. nutarimo Nr. O3-233 „Dėl Elektros energijos, pagamintos naudojant atsinaujinančius energijos išteklius, tarifų nustatymo metodikos patvirtinimo“ pakeitimo“, Komisija n u t a r i a:

Pakeisti Elektros energijos, pagamintos naudojant atsinaujinančius energijos išteklius, tarifų nustatymo metodiką, patvirtintą Komisijos 2011 m. liepos 29 d. nutarimu Nr. O3-233 (Žin., 2011, Nr. [101-4776](https://www.e-tar.lt/portal/lt/legalAct/TAR.874C02C43863); 2012, Nr. [15-685](https://www.e-tar.lt/portal/lt/legalAct/TAR.E9F6902AD0D1),Nr. [72-3778](https://www.e-tar.lt/portal/lt/legalAct/TAR.7D906F6FA963); 2013, Nr. [21-1057](https://www.e-tar.lt/portal/lt/legalAct/TAR.57BB93454BAD)) (toliau – Metodika):

1. Papildyti Metodikos 5 punktą nauja 10 pastraipa ir išdėstyti ją taip:

**„Rekonstruota (modernizuota) jėgainė** – esamų įrenginių ir pastatų dalinis pakeitimas, pritaikant įrenginius gaminti elektros energiją naudojant biomasę“.

2. Buvusias Metodikos 5 punkto 10 ir 11 pastraipas atitinkamai laikyti 11 ir 12 pastraipomis.

3. Papildyti Metodikos 11 punktą 11.151, 11.152 ir 11.153 punktais ir išdėstyti juos taip:

„11.151. Perteklinės elektros energijos supirkimo tarifą elektros energijos jėgainėms, nurodytoms 10.4 punkte, kuriose elektros energijos gamybai naudojami rekonstruoti elektros energijos įrenginiai ir kurių įrengtoji galia yra ne didesnė kaip 10 kW;

11.152. Maksimalų tarifą elektros energijos jėgainėms, nurodytoms 10.4 punkte, kuriose elektros energijos gamybai naudojami rekonstruoti elektros energijos įrenginiai ir kurių įrengtoji galia yra didesnė nei 10 kW, bet ne didesnė kaip 5000 kW;

11.153. Maksimalų tarifą elektros energijos jėgainėms, nurodytoms 10.4 punkte, kuriose elektros energijos gamybai naudojami rekonstruoti elektros energijos įrenginiai ir kurių įrengtoji galia yra didesnė nei 5000 kW;“.

4. Papildyti Metodikos 13.3 punktą kr koeficientu, parodančiu investuotino kapitalo apimtį elektros energijos jėgainei įsteigti, ir išdėstyti jį taip:

„13.3. pagal formulę:

 K=kr • (kbc • KI) + KA , (2)

kur:

K – investuotino kapitalo apimtis elektros energijos jėgainei įsteigti, Lt;

KI – investuotino kapitalo apimtis elektros energijos jėgainės gamybos įrenginiams, Lt;

KA – investuotino kapitalo apimtis elektros energijos jėgainei prijungti prie operatoriaus tinklo, Lt;

kbc – koeficientas, parodantis elektros energijos jėgainės galios elektros energijai gaminti ir bendros įrengtosios galios santykį. Laikoma, kad:

kbc = 1, jei elektros energijos jėgainėje gaminama tik elektros energija, t. y. visa įrengtoji galia yra skirta elektros energijai gaminti;

kbc < 1, jei kombinuotojo elektros energijos ir šilumos gamybos ciklo elektros energijos jėgainėje gaminama elektros energija ir šilumos energija, t. y. dalis įrengtosios galios yra skirta šilumos energijai gaminti, ir šiuo atveju koeficientas nustatomas pagal alternatyvaus šilumos šaltinio principą;

kr – koeficientas, parodantis investuotino kapitalo apimtį elektros energijos jėgainei įsteigti. Laikoma, kad:

kr = 0,6, jei steigiamos elektros energijos jėgainės, nurodytos 11.151, 11.152 ir 11.153 punktuose;

kr = 1, jei steigiama nauja elektros energijos jėgainė.“

5. Papildyti Metodikos 16 punktą kc koeficientu, atskiriančiu operacinių sąnaudų ir sąnaudų, prilygintinų žaliavos (kuro) įsigijimo sąnaudoms, kiekius, tenkančius elektros energijos gamybai ir šilumos gamybai, ir išdėstyti jį taip:

„16. Komisija nustato metinį elektros energijos jėgainės pinigų srautą skatinimo laikotarpiu, elektros energijos jėgainės laukiamas metines pajamas sumažinusi laukiamų metinių sąnaudų apimtimi, pagal formulę:

 CFi = Pi – (Si • kc) – (Zi • kc), (5)

kur:

CFi – pinigų srautas skatinimo laikotarpio i-taisiais metais, Lt;

i – skatinimo laikotarpio t metai, i = (1,..., 12);

Pi – laukiamų pajamų už patiektą elektros energijos kiekį suma skatinimo laikotarpio i-taisiais metais, Lt;

Si – laukiamų elektros energijos jėgainės operacinių sąnaudų suma skatinimo laikotarpio i-taisiais metais, Lt;

Zi – laukiamų elektros energijos jėgainės sąnaudų, prilygintinų žaliavos (kuro) įsigijimo sąnaudoms, suma skatinimo laikotarpio i-taisiais metais, Lt;

kc – koeficientas, atskiriantis operacinių sąnaudų ir sąnaudų, prilygintų žaliavos (kuro) įsigijimo sąnaudoms, kiekius, tenkančius elektros energijos gamybai ir šilumos energijos gamybai.“

6. Papildyti Metodikos 22.2 punktą 22.2.151, 22.2.152 ir 22.2.153 punktais ir išdėstyti juos taip:

„22.2.151. elektros energijos jėgainei, nurodytai 11.151 punkte, taikomas kg koeficientas 1,30;

22.2.152. elektros energijos jėgainei, nurodytai 11.152 punkte, taikomas kg koeficientas 1,12;

22.2.153. elektros energijos jėgainei, nurodytai 11.153 punkte, taikomas kg koeficientas 1,00;“.

Komisijos pirmininkė Diana Korsakaitė